CELEX: 62013CN0179
Language: bg
Date: 2013-04-12 00:00:00
Title: Дело C-179/13: Преюдициално запитване, отправено от Centrale Raad van Beroep (Нидерландия) на 12 април 2013 г. — Raad van bestuur van de Sociale verzekeringsbank/L.F. Evans

29.6.2013   
            
            
               BG
            
            
               Официален вестник на Европейския съюз
            
            
               C 189/3
            
         Преюдициално запитване, отправено от Centrale Raad van Beroep (Нидерландия) на 12 април 2013 г. — Raad van bestuur van de Sociale verzekeringsbank/L.F. Evans
   (Дело C-179/13)
   2013/C 189/05
   Език на производството: нидерландски
   
      Запитваща юрисдикция
   
   Centrale Raad van Beroep (Нидерландия)
   
      Страни в главното производство
   
   
      Жалбоподател: Raad van bestuur van de Sociale verzekeringsbank
   
      Ответник: L. F. Evans
   
      Преюдициални въпроси
   
   
               1.
            
            
               Член 2 и/или член 16 от Регламент № 1408/71 (1) трябва ли да се тълкуват в смисъл, че лице като г-жа Evans, което е поданик на държава членка, упражнило е правото си на свободно движение на работници, подчинено е на нидерландските правни норми в областта на социалната сигурност и впоследствие е работило като член на обслужващия персонал на генералното консулство на Съединените американски щати в Нидерландия, от момента на започване на тази работа вече не попада в персоналния обхват на посочения регламент?
               Ако отговорът е отрицателен:
            
         
               2.
            
            
               
                           а)
                        
                        
                           Член 3 от Регламент № 1408/71 и/или член 7, параграф 2 от Регламент № 1612/68 (2) трябва ли да се тълкуват в смисъл, че прилагането спрямо г-жа Evans на привилегирован статут, който в настоящия случай наред с останалото се изразява в освобождаването от задължението за участие в системата за социално осигуряване и от плащането на съответните вноски, следва да се приеме, че оправдава в достатъчна степен проведеното разграничение, основано на гражданството?
                        
                     
                           б)
                        
                        
                           Какво значение има в тази връзка обстоятелството, че след отправеното през декември 1999 г. запитване до г-жа Evans тя е избрала да запази привилегирования си статут?
                        
                     
         
      (1)  Регламент (ЕИО) № 1408/71 на Съвета от 14 юни 1971 година за прилагането на схеми за социално осигуряване на заети лица и членове на техните семейства, които се движат в рамките на Общността (ОВ L 149, стр. 2; Специално издание на български език, 2007 г., глава 5, том 1, стр. 26).
   
      (2)  Регламент (ЕИО) № 1612/68 на Съвета от 15 октомври 1968 година относно свободното движение на работници в Общността (ОВ L 257, стр. 2; Специално издание на български език, 2007 г., глава 5, том 1, стр. 11).